คือหนูรู้สึกเหนื่อย ล้า ไม่อยากทำอะไร เวลาพัาลกไม่ค่อยจะมีเพราะต้องเรียน+เรียนพิเศษทุกวันยกเว้นวันพฤหัส ช่วงนี้หนูไม่ค่อยมีสมาธิ ลืมง่าย รู้สึกโมโหอยู่ตลอดเวลาเพื่อนตื้อหรือสั่งให้ทำไรแต่หนูไม่ได้แสดงออกมา เวลาไปเรียนพิเศษหนูไม่อยากไปมากๆ ในใจหนูอยากจะตะโกนให้ทุกคนได้ยินว่าหนูขอพักหน่อย แต่หนูไม่ได้เรียนพิเศษเดี่ยวหนูเรียนกับเพื่อน หนูเคยบอกเพื่อนนะแต่แบบเพื่อนบอกฝืนหน่อยอดทนหน่อยเดี๋ยวคะแนนตกนะ หนูก็พยายามควบคุมสมาธิ ทำใจให้โล่งพร้อมเปิดรับมัน พอไปเรียนหนูคุมสมาธิไม่ค่อยได้ พอเรียนนานๆหนูรู้สึกอึดอัดบอกไม่ถูกอยากตะโกนว่าพอแล้วว เหนื่อยแล้ว แต่หนูทำไม่ได้หนูได้แต่คุมจนหมดเวลา หลายวิชาหนูชอบเป็นแบบนี้ พอกลับมาจากเรียนพิเศษหนูได้แต่นนอนเพราะไม่อยากทำอะไร ถ้าวันไหนมีการบ้านหนูก็จะฝืนแล้วมานั่งทำให้เสร็จ นอนอีกทีเที่ยงคืน แล้วต้องตื่น6โมง เวลาตื่นทีนี้หนูง่วงมากไปโรงเรียนยังง่วง หนูงงกับตัวเองมากเพราะก่อนหน้านี้ไม่เคยเป็นแบบนี้เลยทั้งที่ใช้ชีวิตประมาณนี้มาตลอด หนูเคยไปปรึกษาเพื่อน แต่เพื่อนบอกให้ลองนอนเยอะๆหน่อยหนูลองแล้วแต่มันก็ดีขึ้นแต่ก็ยังรู้สึกเหนื่อย หนูควรทำไงดีคะ ? อ่ออีกอย่างหนูอยู่หอในบ้านอยู่ต่างจังหวัด หนูควรกลับบ้านเสา-อาทิตย์เพื่อไปอยู่กับตัวเองก่อนมั้ยคะ? เพราะหนูไม่ได้กลับบ้านเลยกลับอีกทีหลังสอบเสร็จเลยยย
สวัสดีค่ะ จากอาการดังกล่าวมานั้น อาจมีความเหนื่อยล้าและเบื่อหน่ายในชีวิตซึ่งอาจเกิดได้เป็นปกติในคนทั่วไปที่ต้องเผชิญกับปัญหา ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานแต่หากมีอาการดังกล่าวเป็นเรื้อรังมากกว่า 2 อาทิตย์ ร่วมกับมีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้า หรือโรคทางอารมณ์ผิดปกติอื่นๆการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น และสังเกตอาการหากเข้าข่ายโรคซึมเศร้า ควรรีบไปพบแพทย์เพื่อประเมินสภาพจิตและรับการรักษาแต่เนิ่นๆค่ะ